Færgen Sleipner, der i øjeblikket sejler på overfarten mellem Hvalpsund og Sundsøre, er gået på grund ved Sundsøre.

Efter blot en god uge på ruten er færgen Sleipner sejlet mod en sandbanke og gået på grund ved Sundsøre. Det oplyser Vesthimmerlands Kommune. - Færgen har været udsat for to motorstop, og nu er der ringet efter dykkere, der skal fjerne nogle skruer, som sidder i propellerne, siger overfartsleder på Hvalpsund-Sundsøre Færgefart, Flemming Thomasen, til TV MIDTVEST. Ifølge TV2 Nords oplysninger skyldes motorstoppet, at begge skruer på færgen blev blokeret af rejeruser. Der er tre passagerer ombord på færgen med deres biler, og de kan først komme i land, når motoren er i gang igen. Og ifølge overfartslederen kan det vare mange timer, før det lykkes. Derfor er alle færgeafgange mellem Hvalpsund og Sundsøre aflyst torsdag. - Det er en ærgerlig situation, lyder det fra overfartslederen. Indsat på ruten midlertidigt Sleipner har sejlet på ruten siden onsdag i sidste uge, 27. oktober, hvor den blev sat ind som erstatning for Mary. Den færge blev beskadige t, da en lastbil trillede i fjorden under overfarten. Se billederne af bjærgningen, der foregik i de sene nattetimer i sidste uge her: